*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*14. számú előterjesztés*

Bátaszék Város Önkormányzata Képviselő-testületének 2017. január 25-én,

16,00 órakor megtartandó ülésére

*Búzakalász Mezőgazdasági Szövetkezet Bátaszék tulajdonában álló ingatlanok átvételének megvitatása*

|  |
| --- |
| **Előterjesztő:** dr. Bozsolik Róbert polgármester **Készítette:** Bozsolik Zoltán városüzemeltetési mb. irodavezető **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**Pénzügyi és Gazdasági Bizottság: 2017. 01. 24. |

***Tisztelt Képviselő-testület!***

A Búzakalász Mezőgazdasági Szövetkezet Bátaszék (7140 Bátaszék, Orbánhegyi út 1.) képviselője megkereste önkormányzatunkat azzal, hogy a szövetkezet tulajdonában álló kivett művelési ágú út, árok, vízfolyás megnevezésű ingatlanokat részben, vagy egészben térítésmentesen átadná (1.sz. melléklet). Az ingatlanok fekvése az alábbiak szerint alakul:

|  |  |  |  |  |  |  |
| --- | --- | --- | --- | --- | --- | --- |
| **Település neve** | **Ingatlan darabszáma** (út) | **Ingatlanok területe** | **Ingatlan darabszáma** (árok) | **Ingatlanok területe** | **Ingatlan darabszáma** (vízmosás) | **Ingatlanok területe** |
| Alsónána | 1 | 0,2725 |  |  |  |  |
| Alsónyék | 66 | 41,2179 | 24 | 5,4527 |  |  |
| Bátaszék | 67 | 47,1851 | 38 | 13,8585 | 3 | 0,8512 |
| Pörböly | 10 | 3,3520 |  |  |  |  |
| Sárpilis | 18 | 11,4251 | 3 | 3,9195 | 2 | 1,7113 |
| Várdomb | 1 | 0,1379 |  |  |  |  |

Önkormányzatunk az ingatlanok átvételével foglalkozni kíván, mivel a szövetkezet korlátolt felelősségű gazdasági társasággá való átalakítása folyamatban van, így az átalakulást követően utak tulajdonoson kívüli használatának kérdése is napirendre kerülhet.

Önkormányzatunk a tulajdonba vétellel biztosítani kívánja azt, hogy a földtulajdonosok az ingatlanukat bármikor meg tudják közelíteni.

A település lakó ingatlanjainak megvédése érdekében szükségesnek tartjuk, hogy átvételre kerüljenek azok az árkok, melyek az M-6 autópálya irányából érkező csapadékvizet vezetik le.

A Szövetkezet által megadott ingatlan listából ezek az alábbiak: 0109/2, 0111/2, 0614 hrsz.

A Szövetkezet által megadott ingatlan listából hiányzók az alábbiak: 0120/196, 1962, 1972 hrsz.

Az ingatlanok fekvése szerinti önkormányzatokat megkerestük azzal, hogy 2017.01.20. napjáig szíveskedjenek állást foglalni abban, hogy az ingyenes ingatlan átvétellel élni kívánnak-e. Az érintett önkormányzatok képviselőivel a válaszok beérkezését követően közös egyeztetés lefolytatását tervezzük a megkötendő megállapodás tartalmával kapcsolatosan.

***H a t á r o z a t i j a v a s l a t :***

**Búzakalász Mezőgazdasági Szövetkezet Bátaszék tulajdonában álló ingatlanok átvételére**

Bátaszék Város Önkormányzatának Képviselő-testülete

1. a Bátaszék település közigazgatási határain belül lévő kivett művelési ágú utak, és 0109/2, 0111/2, 0614, 0120/196, 1962, 1972 hrsz. kivett művelési ágú árok megnevezésű ingatlanokat térítésmentesen átvenné,
2. megbízza a város polgármesterét az ingatlanok átvételével kapcsolatos egyeztetési eljárás lefolytatásával,
3. az ingatlanok átadását-átvételét tartalmazó megállapodás ismertében hozza meg végső döntését.

*Határidő*: 2017. április 28.

*Felelős:* Dr. Bozsolik Róbert polgármester

*Határozatról értesül:*

 Búzakalász Mezőgazdasági Szövetkezet Bátaszék

Bátaszéki KÖH városüzemeltetési iroda

 Bátaszéki KÖH pénzügyi iroda

 irattár